section_heading: Glazbena djelatnost
paragraph_text: Kao pjevačica sudjeluje na brojnim festivalima zabavne glazbe: Festivalu zabavne glazbe u Splitu, Festivalu kajkavske popevke u Krapini, Zagorskom glazbenom festivalu Krijesnica, na Šibenskoj šansoni, na Festivalu šansone u Podgori, Zagrebfestu i drugima, kao i na mnogim glazbenim priredbama poput Božića u Ciboni. Surađuje s istaknutim hrvatskim glazbenicima Nenom Belanom, Stankom Šarićem, Miroslavom Škorom, Matom Matišićem, Alanom Bjelinskim, Ivanom Pikom Stančićem, Marijanom Jergovićem, Ines Prajo, Sinišom Leopoldom i drugima. Snimila je samostalni CD s obradama slavonskih narodnih pjesama pod nazivom K'o će mi zabranit.